Uitvinder van die Heimlich-maneuver sterfDr. Henry Heimlich. Foto: AP Photo/Al Behrman, File Volgens Heimlich se seun, Phil, is sy pa in ŉ hospitaal in Cincinnati, in die Amerikaanse deelstaat Ohio, oorlede nadat hy vroeër die week ŉ hartaanval gehad het. “My pa was ŉ fantastiese man wat baie lewens gered het. Hy sal nie net deur sy familie gemis word nie maar ook die wêreld.” Die Heimlich-maneuver behels abdominale drukking om ŉ persoon, wat aan’t verstik is, te help om die diafragma op te lig en lug van die longe te dwing om enige voorwerp in die lugweg uit te forseer. Heimlich het die tegniek in 1974 ontwikkel nadat hy gelees het hoe mense in restaurante verstik, en talle as gevolg daarvan sterf. “Die beste ding daarvan is dat dit enigiemand toelaat om ŉ lewe te red,” het hy gesê. Heimlich het vroeër vanjaar vir die eerste keer in sy lewe self dié tegniek gebruik om ŉ 87-jarige vrou se lewe te red. Heimlich se vrou, Jane, is in November 2012 oorlede. Hy word oorleef deur sy twee seuns en twee dogters. Sommige mense in die gesondheidsbedryf stem egter nie met Heimlich se siening saam wanneer en hoe die tegniek uitgevoer moet word nie.